Document ID: 32010D0377

KOMISIJAS LĒMUMS
(2010. gada 7. jūlijs),
ar ko Igauniju atbrīvo no konkrētiem pienākumiem piemērot Padomes Direktīvu 66/402/EEK un 2002/57/EK attiecībā uz Avena strigosa Schreb., Brassica nigra (L.) Koch un Helianthus annuus L.
(izziņots ar dokumenta numuru C(2010) 4526)
(Autentisks ir tikai teksts igauņu valodā)
(Dokuments attiecas uz EEZ)
(2010/377/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (1) un jo īpaši tās 23.a pantu,
ņemot vērā Padomes 2002. gada 13. jūnija Direktīvu 2002/57/EK par eļļas augu un šķiedraugu sēklu tirdzniecību (2) un jo īpaši tās 28. pantu,
ņemot vērā Igaunijas iesniegto pieteikumu,
tā kā:
(1)
Direktīvās 66/402/EEK un 2002/57/EK ir noteikti konkrēti noteikumi par graudaugu sēklu un eļļas augu un šķiedraugu sēklu tirdzniecību. Šīs direktīvas arī paredz, ka, ievērojot zināmus nosacījumus, dalībvalstis pilnībā vai daļēji var atbrīvot no pienākuma piemērot šo direktīvu noteikumus attiecībā uz dažām sugām.
(2)
Igaunija ir iesniegusi pieteikumu atbrīvot to no pienākumiem attiecībā uz Avena strigosa Schreb., Brassica nigra (L.) Koch un Helianthus annuus L.
(3)
Avena strigosa Schreb., Brassica nigra (L.) Koch un Helianthus annuus L. sēklas Igaunijā parasti netiek reproducētas vai tirgotas. Turklāt minēto sēklu saimnieciskā nozīme šajā dalībvalstī nav būtiska.
(4)
Tāpēc, kamēr ir spēkā minētie nosacījumi, šī dalībvalsts ir jāatbrīvo no pienākuma piemērot Direktīvu 66/402/EEK un 2002/57/EK noteikumus attiecībā uz minētajām sugām.
(5)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Igauniju atbrīvo no pienākuma piemērot Direktīvu 66/402/EEK, izņemot 14. panta 1. punktu, attiecībā uz Avena strigosa Schreb. sugu.
2. pants
Igauniju atbrīvo no pienākuma piemērot Direktīvu 2002/57/EK, izņemot 17. pantu, attiecībā uz Brassica nigra (L.) Koch un Helianthus annuus L. sugu.
3. pants
Šis lēmums ir adresēts Igaunijas Republikai.
Briselē, 2010. gada 7. jūlijā

Labels: 17
7
3
6
18